CELEX: 32022R0740
Language: da
Date: 2022-05-13 00:00:00
Title: Kommissionens gennemførelsesforordning (EU) 2022/740 af 13. maj 2022 om afvisning af at godkende aktivstoffet 1,3-dichlorpropen, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst)

16.5.2022   
               
               
                  DA
               
               
                  Den Europæiske Unions Tidende
               
               
                  L 137/10
               
            
         KOMMISSIONENS GENNEMFØRELSESFORORDNING (EU) 2022/740
         af 13. maj 2022
         om afvisning af at godkende aktivstoffet 1,3-dichlorpropen, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
         ud fra følgende betragtninger:
         
                     (1)
                  
                  
                     Den 2. marts 2015 indgav Dow AgroSciences og Kanesho Soil Treatment SPRL/BVBA en ansøgning til Spanien (»den rapporterende medlemsstat«) om godkendelse af aktivstoffet 1,3-dichlorpropen i henhold til artikel 7, stk. 1, i forordning (EF) nr. 1107/2009.
                  
               
                     (2)
                  
                  
                     I henhold til artikel 9, stk. 3, i forordning (EF) nr. 1107/2009 meddelte den rapporterende medlemsstat den 7. juli 2015 ansøgerne, de øvrige medlemsstater, Kommissionen og Den Europæiske Fødevaresikkerhedsautoritet (»autoriteten«), at ansøgningen kunne antages.
                  
               
                     (3)
                  
                  
                     Dette aktivstofs virkninger for menneskers og dyrs sundhed og miljøet er blevet vurderet i henhold til artikel 11, stk. 2 og 3, i forordning (EF) nr. 1107/2009 for det anvendelsesformål, som ansøgerne har foreslået. Den 17. marts 2017 forelagde den rapporterende medlemsstat et udkast til en vurderingsrapport for Kommissionen og autoriteten.
                  
               
                     (4)
                  
                  
                     I henhold til artikel 12, stk. 1, i forordning (EF) nr. 1107/2009 fremsendte autoriteten udkastet til vurderingsrapport fra den rapporterende medlemsstat til ansøgeren og de øvrige medlemsstater og iværksatte en offentlig høring om det.
                  
               
                     (5)
                  
                  
                     I henhold til artikel 12, stk. 3, i forordning (EF) nr. 1107/2009 anmodede autoriteten ansøgerne om at fremlægge supplerende oplysninger for medlemsstaterne, Kommissionen og autoriteten.
                  
               
                     (6)
                  
                  
                     Den rapporterende medlemsstats vurdering af de supplerende oplysninger blev forelagt autoriteten i form af et opdateret udkast til vurderingsrapport.
                  
               
                     (7)
                  
                  
                     Udkastet til vurderingsrapport blev behandlet af medlemsstaterne og autoriteten. Den 8. oktober 2018 forelagde autoriteten Kommissionen sin konklusion (2) om risikovurderingen vedrørende 1,3-dichlorpropen.
                  
               
                     (8)
                  
                  
                     Autoriteten anførte i sin konklusion, at den på grundlag af de tilgængelige oplysninger i dossieret ikke kunne afslutte risikovurderingen for forbrugere, brugere, arbejdstagere, andre tilstedeværende og beboere og identificerede potentielle problemer for grundvandet, leddyr, der ikke er målarter (herunder bier), fugle og pattedyr samt jordorganismer for alle repræsentative anvendelsesformål.
                  
               
                     (9)
                  
                  
                     Kommissionen opfordrede ansøgerne til at fremsætte deres bemærkninger til både autoritetens konklusion og — i henhold til artikel 13, stk. 1, i forordning (EF) nr. 1107/2009 — til udkastet til vurderingsrapporten. Ansøgerne fremsatte deres bemærkninger, som er blevet nøje gennemgået.
                  
               
                     (10)
                  
                  
                     Kommissionen forelagde sin vurderingsrapport og et udkast til nærværende forordning om afvisning af godkendelse af aktivstoffet 1,3-dichlorpropen for Den Stående Komité for Planter, Dyr, Fødevarer og Foder den 22. oktober 2021. Kommissionen bemærkede, at de betænkeligheder, som autoriteten havde påpeget, ikke kunne fjernes, og at det derfor ikke kunne konkluderes, at godkendelseskriterierne er opfyldt.
                  
               
                     (11)
                  
                  
                     Ved brev af 19. januar 2022 trak ansøgerne deres ansøgning om godkendelse af 1,3-dichlorpropen tilbage. Derfor bør 1,3-dichlorpropen ikke godkendes.
                  
               
                     (12)
                  
                  
                     Denne forordning er ikke til hinder for, at der kan indgives en ny ansøgning vedrørende godkendelse af 1,3-dichlorpropen i henhold til artikel 7 i forordning (EF) nr. 1107/2009.
                  
               
                     (13)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Afvisning af at godkende et aktivstof
            Aktivstoffet 1,3-dichlorpropen godkendes ikke.
         
         
            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  EFSA Journal (2018) 16(11):5464, »Conclusion on the peer review of the pesticide risk assessment of the active substance (EZ)-1,3-Dichloropropene«, doi:10.2903/j.efsa.2018.5464.